Tarmoa – auttaa löytämään palvelut, jotka tukevat hyvinvointiasi ja terveyttäsi

Etelä-Karjalan hyvinvointialue on ottanut käyttöön uuden kansallisen Tarmoa-verkkopalvelun, joka yhdistää alueen hyvinvointia ja terveyttä edistävät palvelut yhteen paikkaan. Tarmoa on kehitetty tekemään palveluiden löytäminen asukkaille vaivattomaksi ja tukemaan ammattilaisia palveluihin ohjaamisessa.

Tarmoa-verkkopalvelusta löytyy monipuolisesti tietoa ja ohjeita eri aihealueista, kuten liikkumisesta, ravitsemuksesta, unesta, toimeentulosta, työstä, opiskelusta, asumisesta sekä mielenterveydestä ja sosiaali- ja terveydenhuollon ohjauksesta.

- Voit tehdä oman hyvinvointikartoituksesi ja osallistua esimerkiksi liikkumisen itsehoito-ohjelmiin. Toivomme, että alueemme asukkaat tutustuvat palveluun,” kertoo hyvinvointialueen hyvinvoinnin ja terveyden edistämisen asiantuntija Minna Piirainen.

Tarmoa-verkkopalvelua kehitetään jatkuvasti yhteistyössä kuntien, seurakuntien, järjestöjen ja muiden toimijoiden kanssa. Siitä kerätään kokemuksia kevään aikana ja sen jatkamisesta päätetään kesän aikana palautteen ja käytön perusteella.

Palautetta palvelusta sivuston kehittämisen tueksi voi antaa suoraan Tarmoa.fi-sivuston kautta.

Käy tutustumassa Tarmoa-verkkopalveluun alla olevasta linkistä
Tarmoa - hyvinvointia arkeen

Lisätietoja:

Mika Piiroinen, asiantuntija, digitaaliset palvelut, puh. 040 677 2775, mika.piiroinen@ekhva.fi

Tarmoa on DigiFinlandin kehittyvä palvelu, jonka kehitys rahoitetaan vuoteen 2025 asti Euroopan Unionin kertaluonteisesta elpymisvälineestä (Next Generation EU). Palvelun kehitys hankeaikana (2022–2025) on osa Suomen kestävän kasvun ohjelmaa (RRP).